ભારત અને શ્રીલંકા વચ્ચે રમાઇ રહેલ 3 ટેસ્ટ મેચ સીરિઝની 2જી મેચ કોલંબોમાં રમાઇ રહી છે, રવિવારે મેચનો ચોથો દિવસ હતો. ભારતે મેચ જીતી આ સીરિઝ પોતાને નામ કરી હતી. પહેલી ઇનિંગમાં ભારતનો સ્કોર હતો 622/9, જે પછી શ્રીલંકાએ પહેલી ઇનિંગમાં માત્ર 183 રન બનાવ્યા હતા. ભારતે શ્રીલંકાને ફોલો ઓન આપ્યું હતું, જે પછી બીજી ઇનિંગમાં શાનદાર રમતનું પ્રદર્શન કરતાં ત્રીજા દિવસના અંત સુધીમાં 2 વિકેટ ગુમાવી 209 રન બનાવ્યા હતા. શ્રીલંકા તરફથી કુસલ મેંડિસે શાનદાર સદી ફટકારી હતી. 110 રન બનાવ્યા બાદ મેંડિસ આઉટ થયા હતા, આ વિકેટ પંડ્યાએ લીધી હતી. આ પહેલાં ઉમેશ યાદવે ઉપલ થરંગાને બોલ્ડ આઉટ કર્યા હતા.